Embercsempészettel vádolnak egy szerb és egy ukrán férfit
Az ügyészség embercsempészet miatt emelt vádat egy szerb és egy ukrán férfi ellen, mert februárban a szerb-magyar határt illegálisan átlépõ szír migránsokat akartak Nyugat-Európába vinni. Nagybaracskánál elfogták õket a rendõrök.
A vádiratok szerint a szerb és ukrán férfit – akik nem ismerték egymást és egymástól függetlenül váltak embercsempésszé – egyelõre ismeretlenek bízták meg azzal, hogy a szerb-magyar határt illegálisan átlépõ migránsokat vigyenek autóval Nyugat-Európába.

A szerb sofõrnek a sikeres "manõverért" 500 eurót ígért megbízója.

A két férfi február 16-án, illetve 28-án vette fel a migránsokat. A szerb férfi Dunafalvánál, az ukrán  Homorúdnál, egy tó közelében. Mindketten öt-öt szír férfit próbáltak Nyugat-Európába vinni. A rendõrök Nagybaracskánál igazoltatták, elfogták és õrizetbe vették õket.

Mindkét férfi letartóztatás alatt áll, így várja a tárgyalást, mert az ügyészek embercsempészet miatt vádat emeltek ellenük. Mindkettõjük számára börtönbüntetést, és az ország területérõl való kiutasítást javasoltak. A vádlottak bûnösségérõl a Bajai Járásbíróság fog dönteni.
Nyugat-Európa szerb-magyar határ börtön krimi embercsempészet kiutasítás ukrán illegális migráns szerb szír